L’Associació de Comerç i Servicis de Burjassot sorteja els premis de la seua Piràmide
2025-07-24

L’Associació de Comerç i Servicis de Burjassot ha realitzat aquest matí (04-01-2017) el sorteig dels 44 premis de la seua Piràmide de Comerç per a premiar la fidelitat de les veïnes i els veïns del municipi que al llarg d’aquestes setmanes han fet les seues compres en els comerços associats del municipi.

Com s’ha assenyalat, s’han tret les 44 paperetes amb els guanyadors i guanyadores que rebran, a partir de la setmana que ve, la trucada de l’Associació per a comunicar-los el premi que els ha tocat. Així mateix, des de l’entitat informen que el llistat de guanyadors i premis obtinguts es podrà consultar també a través del seu perfil de Facebook i Twitter, Comercio Burjassot, i del seu blog, http://comerciodeburjassot.blogspot.com.es.

En el sorteig han estat presents l’alcalde de Burjassot, Rafa García, el regidor de Promoció Econòmica, Roc Senent, la regidora de Serveis Socials, Olga Camps, i diferents representants de l’Associació de Comerç i Serveis de Burjassot. Tots ells mans innocents que han donat sort a 44 veïns i veïnes del municipi.